Komission asetus (ETY) N:o 162/92, annettu 24 päivänä tammikuuta 1992, Saksan, Kreikan ja Italian interventioelinten hallussaan pitämän paalatun tupakan tarjouskilpailuttamisesta sen myymiseksi vientiin annetun asetuksen (ETY) N:o 2436/91 muuttamisesta



Virallinen lehti nro L 018 , 25/01/1992 s. 0016 - 0017

Suomenk. erityispainos Alue 3 Nide 40 s. 0108

Ruotsink. erityispainos Alue 3 Nide 40 s. 0108



KOMISSION ASETUS (ETY) N:o 162/92, annettu 24 päivänä tammikuuta 1992, Saksan, Kreikan ja Italian interventioelinten hallussaan pitämän paalatun tupakan tarjouskilpailuttamisesta sen myymiseksi vientiin annetun asetuksen (ETY) N:o 2436/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna asetuksella (ETY) N:o 1737/91(2), ja erityisesti sen 7 artiklan 4 kohdan, ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(3), sellaisena kuin se on viimeksi muutettuna asetuksella (ETY) N:o 2205/90(4), sekä erityisesti sen 5 artiklan 3 kohdan, sekä katsoo, että komission asetuksella (ETY) N:o 2436/91(5) järjestetään Saksan, Kreikan ja Italian interventioelinten hallussaan pitämästä paalatusta tupakasta tarjouskilpailu sen myymiseksi vientiin, olisi vahvistettava määräpäivä, johon mennessä tarjouskilpailun voittajan on otettava tupakka haltuunsa, ottaen erityisesti huomioon kyseiset määrät, saatu kokemus sekä moitteettoman taloushallinnon asettamat vaatimukset, sovellettavat muuntokurssit olisi vahvistettava siten, että tarjouksentekijöiden on mahdollista laskea tarjoustensa lopullinen arvo samalla hetkellä, kun tarjoukset tehdään, neljännessä myynnissä tarjottavat tupakkalajikkeet ovat markkinoilla erittäin kysyttyjä lajikkeita; kahdesta ensimmäisestä myynnistä saadut tulokset osoittavat kansainvälisten markkinoiden hintanoteerausten kiinteyden, ja näin ollen erien erotteleminen tupakan satovuoden mukaan mahdollistaisi niiden arvon paremman arvioinnin, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2436/91 seuraavasti: 1 Muutetaan 4 artikla seuraavasti: "4 artikla Asetuksen (ETY) N:o 3389/73 9 artiklan 1 kohdassa tarkoitetuksi määräpäiväksi, johon mennessä tarjouskilpailun voittajan on siirrettävä tupakka pois, vahvistetaan tarjouskilpailun tuloksen Euroopan yhteisöjen virallisessa lehdessä julkistamispäivää seuraavan kolmannen kuukauden viimeinen päivä." 2 Korvataan 7 artikla seuraavasti: "7 artikla Ecuina ilmaistut määrät on muunnettava kansallisiksi valuutoiksi 3 artiklassa tarkoitettuna tarjousten jättämiselle vahvistettuna viimeisenä määräpäivänä sovellettavia maatalouden muuntokursseja käyttäen." 3 Korvataan liitteen kuvaus neljännen myynnin eristä tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä tammikuuta 1992. Komission puolesta Ray MAC SHARRY Komission jäsen (1) EYVL N:o L 94, 28.4.1970, s. 1 (2) EYVL N:o L 163, 26.6.1991, s. 11 (3) EYVL N:o L 164, 24.6.1985, s. 1 (4) EYVL N:o L 201, 31.7.1990, s. 9 (5) EYVL N:o L 222, 10.8.1991, s. 23 LIITE ">TAULUKON PAIKKA> "